
Søknad om fellingstillatelse på ulv i Elgå reinbeitedistrikt - Klage på fylkesmannens vedtak

Elgå reinbeitedistrikt søkte 20.11.2003 om fellingstillatelse på ulv etter at det var dokumentert skade på tamrein. Søknaden ble behandlet av fylkesmannen 21.11.2003. Fylkesmannen fattet her følgende vedtak:

Ut fra skadeforløpet og det faktiske tap av tamrein finner ikke fylkesmannen det riktig å iverksette skadefelling av ulv i Elgå reinbeitedistrikt på nåværende tidspunkt. Fylkesmannen finner imidlertid det riktig å vektlegge potensialet for framtidige skader dersom ulven fortsetter å oppholde seg i dette området. Det er fra fylkesmannens side av stor betydning å forhindre en vesentlig utvikling i skadesituasjonen. Fylkesmannen finner på denne bakgrunn å iverksette skadefelling på ulv dersom Statens naturoppsyn dokumenterer nye skader (tamrein drept av ulv) i reinbeiteområdet. Engerdal kommune får ansvaret for å lede gjennomføringen av fellingsforsøket.

Tillatelsen ble gitt følgende vilkår:

1.  Fellingsområdet er begrenset til beiteområdet til Elgå reinbeitedistrikt.
2.  Fellingstillatelsen vil først kunne tre i kraft når Statens naturoppsyn har dokumentert nye skader på rein forvoldt av ulv i det aktuelle området. Fellingstillatelsen gis en ukes varighet fra dette tidspunket. Dersom det i løpet av den perioden fellingstillatelsen gjelder blir dokumentert nye skader på tamrein forårsaket av ulv, eller det av andre årsaker er grunn til å tro at skadegjøreren oppholder seg i det aktuelle området, vil fylkesmannen vurdere behovet for å forlenge perioden fellingstillatelsen gjelder for.

3.  Det er kun jegere som er oppnevnt av kommunen som kan delta i fellingsforsøket. 

4.  Det gis et samlet fellingsvederlag på kr. 7.500,- til dekning av kostnader i forbindelse med organisering og gjennomføring av fellingsforsøket. 

5.  Fellingsforsøket skal utføres i tråd med de retningslinjene som er gitt av Direktoratet for naturforvaltning i brev av 06.06.2003. Kopi av dette brevet følger vedlagt. Brevets innhold skal være kjent for deltakerne på fellingslaget.

6.  Ved felling skal det benyttes våpen og ammunisjon godkjent for storviltjakt, jf. forskrift om utøvelse av jakt og fangst, fastsatt av Direktoratet for naturforvaltning den 22. mars 2002, jf. § 15 og 16.
7.  Den som sårer ulv under forsøk på felling i henhold til tillatelsen, plikter uten opphold å melde fra til fylkesmannen, kommunen og nærmeste politimyndighet. Fylkesmannen avgjør hvordan videre ettersøk skal ledes. Medlemmene i jaktlaget skal uten godtgjørelse, såfremt annet ikke er avtalt med fylkesmannen, bistå forvaltningsmyndighet eller politimyndighet i det videre ettersøk. Generelt for ettersøk gjelder bestemmelsen i forvaltningsforskriftens § 6.

8.  Fellingslaget skal melde tilbake til fylkesmannen en gang pr. døgn om gjennomføringen av fellingsforsøket. Dersom fellingslaget får kontakt med ulv, skal fylkesmannen varsles oftere så vidt det er praktisk gjennomførbart. 
Fylkesmannens vedtak er i brev av 22.11.2003 påklaget av Elgå reibeitedistrikt. Klagen er mottatt 23.11.2003 kl. 12.45. Videre vises det til oversendelse av 24.11.2003 fra Direktoratet for naturforvaltning der direktoratet kjenner fylkesmannens vedtak for ugyldig, Her heter det blant annet:

”I dette tilfellet har FM i Hedmark fattet vedtak om at de iverksetter skadefelling på ulv dersom SNO dokumenterer nye skader. FM gir dermed en fellingstillatelse som trer i kraft når nye skader er dokumentert, og FM gir delvis fra seg myndigheten ved å si at de iverksetter felling på denne måten, mao de har delegert myndigheten å foreta en egen vurdering når en ny skadesituasjonen evt oppstår. Vedtaket tar heller ikke tatt hensyn til hvor lang tid det kan gå før fellingstillatelsen trer i kraft, og til at flere ulver kan opptre i området. FM har med dette fattet et vedtak de ikke kan fatte med bakgrunn i DNs brev av 07.06.03, og vedtaket er derfor å regne som ugyldig.” 
I klagen er det gitt en beskrivelse av hendelsesforløpet i saken. Fylkesmannen vil i den forbindelse bemerke at skriftlig bekreftelse på fellingssøknad er registrert på faks 20.11.2003 kl. 16.49. Elgå reinbeitedistrikt var da meddelt at søknaden først ville bli behandlet påfølgende dag. Fylkesmannen vedtak forelå 21.11.2003 og ble på vanlig måte stillet til kommunen som ble gitt ansvar i forhold til gjennomføring av skadefellingen, men med gjenpart til Elgå reinbeitedistrikt. Fylkesmannen vil gjøre oppmerksom på at det i fylkesmannens vedtak var et vesentlig vilkår for igangsetting av skadefelling, at SNO måtte dokumentere nye skader utover den reinen som allerede var dokumentert. Fylkesmannen fikk 22.11.2003 melding om en ny skade. I henhold til fylkesmannens vilkår for ikrafttreden jf. vilkårenes punkt 2 var ikke vilkåret om ikrafttreden av fellingstillatelsen tilfredsstilt.

Fylkesmannen oppfatter at klagen fra Elgå reinbeitedistrikt i hovedsak er rettet mot dette punktet. Elgå reinbeitedistrikt har i den forbindelse en annen tolkning av vilkåret.

Fylkesmannen finner det naturlig av vedtaksmyndighet er nærmeste innstans til å tolke rekkevidden av et vedtak. Det er imidlertid beklagelig og uheldig at ordlyden i vedtaket her har gitt grunn for ulike tolkninger. 

Fylkesmannen har merket seg den nye skaden i området. Fylkesmannen har også merket seg at det etter at fylkesmannens vedtak ble fattet 21.11.2003 er blitt gjennomført mer omfattende sporinger av ulven i området. Disse sporingene viser at ulven revirmarkerer og ulven blir på denne bakgrunn vurdert som antatt stasjonær. I sin vurdering av 21.11.2003 har fylkesmannen ut fra en konfliktvurdering understreket at det ikke er ønskelig at ulv etablerer seg i områder med samisk tamreindrift og at tiltak bør foretas dersom ulven viser adferd som tyder på stasjonær ulv.

Ulven som er registrert i skadeområdet viser etter fylkesmannens oppfatning adferd som tyder på et stasjonært dyr. Etter fylkesmannens vurdering bør det i slike sammenhenger iverksettes tiltak. Andre tiltak enn skadefelling blir av reindriftsforvaltningen ikke vurdert som reindriftsfaglige eller økonomisk forsvarlige. Fylkesmannen finner på bakgrunn av de nye opplysninger om ulvens adferd og direktoratets meddelelse av 24.11.2004 å oppheve sitt vedtak av 21.11.2003. Fylkesmannen vil samtidig ta klagen fra Elgå reinbeitedistrikt til følge og fatter et nytt vedtak med følgende ordlyd:

Fylkesmannen finner det riktig å vektlegge potensialet for framtidige skader i dette området. Det er fra fylkesmannens side av stor betydning å forhindre en vesentlig utvikling i skadesituasjonen. En utvikling i skadesituasjonen er overveiende sannsynlig ut fra den adferd som er registrert hos den ulven som er sporet i området. Fylkesmannen finner på denne bakgrunn å iverksette skadefelling på ulv i Elgå reinbeitedistrikt. Engerdal kommune får ansvaret for å lede gjennomføringen av fellingsforsøket.

1. Fellingsområdet er begrenset til beiteområdet til Elgå reinbeitedistrikt.
2. Fellingstillatelsen gjelder for perioden mandag 24.11.2003 kl. 15.00 til mandag 08.12.2003 kl.12.00. Dersom det i løpet av den perioden fellingstillatelsen gjelder blir dokumentert nye skader på tamrein forårsaket av ulv, eller det av andre årsaker er grunn til å tro at skadegjøreren oppholder seg i det aktuelle området, vil fylkesmannen vurdere behovet for å forlenge perioden fellingstillatelsen gjelder for.

3. Det er kun jegere som er oppnevnt av kommunen som kan delta i fellingsforsøket. 

4. Det gis et samlet fellingsvederlag på kr. 7.500,- til dekning av kostnader i forbindelse med organisering og gjennomføring av fellingsforsøket. 

5. Fellingsforsøket skal utføres i tråd med de retningslinjene som er gitt av Direktoratet for naturforvaltning i brev av 06.06.2003. Kopi av dette brevet følger vedlagt. Brevets innhold skal være kjent for deltakerne på fellingslaget.

6. Ved felling skal det benyttes våpen og ammunisjon godkjent for storviltjakt, jf. forskrift om utøvelse av jakt og fangst, fastsatt av Direktoratet for naturforvaltning den 22. mars 2002, jf. § 15 og 16.
7. Den som sårer ulv under forsøk på felling i henhold til tillatelsen, plikter uten opphold å melde fra til fylkesmannen, kommunen og nærmeste politimyndighet. Fylkesmannen avgjør hvordan videre ettersøk skal ledes. Medlemmene i jaktlaget skal uten godtgjørelse, såfremt annet ikke er avtalt med fylkesmannen, bistå forvaltningsmyndighet eller politimyndighet i det videre ettersøk. Generelt for ettersøk gjelder bestemmelsen i forvaltningsforskriftens § 6.
8. Fellingslaget skal melde tilbake til fylkesmannen en gang pr. døgn om gjennomføringen av fellingsforsøket. Dersom fellingslaget får kontakt med ulv, skal fylkesmannen varsles oftere så vidt det er praktisk gjennomførbart. 

Dersom ulv felles, skal det gis melding direkte til Erling Maartmann, tlf. 941 49676 eller Jørn Berg 970 29841. 

Fellingsstedet skal kunne påvises dersom fylkesmannen krever dette.
Fylkesmannen kan til enhver tid trekke tilbake fellingstillatelsen på en (1) ulv i Engerdal kommune.

For øvrig gjelder vilkår gitt i brev av 06.06.2003 fra Direktoratet for naturforvaltning.

Klagen er behandlet med hjemmel i Forskrift om forvaltning av bjørn, jerv, ulv og gaupe, fastsatt ved kgl. res. av 30.6.2000.
Avgjørelsen kan innen 3 uker påklages til Direktoratet for naturforvaltning, jf. vedlagte ”Melding om rett til å klage på forvaltningsvedtak.”
Med hilsen

	Olav Høiås e.f
	Jørn Georg Berg

	avdelingsdirektør
	seksjonssjef


Vedlegg:
Direktoratets brev av 06.06.03.


Melding om rett til å klage på forvaltningsvedtak

Kopi:
Elgå reinbeitedistrikt v/Maths Mortensson, 2443 Drevsjø


Lensmannen i Engerdal


Direktoratet for naturforvaltning, Tungasletta 2, 7485 Trondheim


Reidriftsagronomen for Sør-Trøndelag - Hedmark


FM


Landbruksavdelingen, her


Statens naturoppsyn, v/Stein Arne Brendryen, 2480 Koppang


Statens naturoppsyn, v/Lars Gangås, 2480 Koppang










Postadresse:
Kontoradresse:
Telefon:
Telefaks:
Org.nr.: 974 761 645
Postboks 4034
Statens hus 
62 55 10 00
62 55 11 61
Banknr. 7694.05.01675


2306 HAMAR
Parkgt. 36, HAMAR


postmottak(fm-he.stat.no
C:\Documents and Settings\id\Lokale innstillinger\Temporary Internet Files\OLK2\03-12168-4.doc
Internett: fylkesmannen.no



Side 1 av 2




Side 3 av 5

[image: image1.png]